﻿the object of cultural management, artistic creation, cultural necessities, cultural policy, cultural interest Obiectul managementului cultural Managementul cultural, managementul artei sau al unui anumit domeniu artistic, nu este la noi încă o disciplină ştiinţifică de prestigiu, care să contribuie la dezvoltarea şi extinderea practicilor artistice şi culturale Managementul cultural, ca parte a culturologiei, dar şi a managementului contemporan, pleacă de la premisa că vorbim despre el atunci cînd avem un sistem în interiorul căruia, printr-o activitate umană conştientă, putem organiza, educa, orienta dezvoltarea spirituală El defineşte spaţiul în interiorul căruia se pot realiza condiţiile creaţiei culturale şi îndeosebi, artistice, formele implementării acesteia şi ale receptării de către publicul larg De aceea, managementul cultural presupune efortul individului ca, printr-o activitate conştientă să aducă la un numitor comun, să 43 Doina Coleff Management cultural în cea de-a doua jumătate a secolului al XX -lea faciliteze relaţia dintre cererea specifică şi coerenţa de natură spirituală a unei comunităţi şi activităţile sale de creaţie în domeniul culturii şi artei, în vederea unei cât mai bogate şi mai dinamice vieţi culturale ale acesteia Obiectul managementului cultural este studiul tuturor metodelor (formelor, modelelor) de organizare ce apar în diverse societăţi şi în diverse perioade istorice în interiorul manifestărilor culturale în totalitatea lor şi în unele sectoare ale culturii (teatru, cinematografie, radiodifuziune) etc Cum obiectivul managementului în sfera culturii şi artei este descoperirea soluţiilor (a modelelor) organizatorice corespunzătoare care, în cea mai mare măsură, să determine o cât mai eficace activitate culturală în domeniul social şi al economiei de piaţă, rezultă că această ştiinţă are două dimensiuni de bază: descrierea şi cercetarea formelor şi metodelor existente de organizare sau analitic-descriptivă şi dezvoltarea şi descoperirea unor noi forme şi modalităţi, mai adecvate de organizare sau de proiectare-modelare Aceste două dimensiuni ale managementului cultural se întrepătrund şi se completează Este evident că descrierea şi analizarea situaţiei existente este condiţia minimă pentru proiectarea şi dezvoltarea noilor modele organizatorice, dar şi invers, descrierea existentului trebuie efectuată prin sintetizări de modelare Obiectivele managementului cultural şi artistic sunt următoarele: conceperea sistemului vieţii culturale, planificarea dezvoltării culturale, conceperea sistemelor de parteneriat în activităţile culturale, realizarea infrastructurilor unor instituţii de cultură precum şi coordonarea şi organizarea activităţilor din interiorul acestora, organizarea procesului de producţie (managementul proiectelor), organizarea procesului de distribuire (difuzare) a culturii, managementul produsului, instituirea formelor şi modelelor de colaborare culturală internaţională Aceste opt obiective ale managementului în domeniul culturii şi artei presupun diverse grade de instruire şi competenţă ale managerului Ele cuprind întregul evantai de probleme care ajung a fi prezentate la cele mai înalte foruri ale statului (ministerele culturii şi serviciile lor specializate), institute academice şi centre de cercetare şi managerul cultural-practicant, a cărui sarcină este să creeze condiţii, pe de o parte artiştilor pentru realizarea ideilor lor, iar pe de altă parte publicului pentru a gusta operele de artă deja create Necesităţile culturale Managementul cultural legat de termenul de necesitate culturală Orice tip de activitate umană este consecinţa unei motivaţii, respectiv a sentimentului necesităţii îndreptat spre satisfacerea unor nevoi, redresarea unei situaţii „de lipsă” 44 Revista de Administraţie Publică şi Politici Sociale Psihologia ca ştiinţă, defineşte necesitatea, ca sentimentul nevoii de a acţiona în vederea îndepărtării unui deficit trăit de persoană În fapt, existenţa reală a unui deficit încă nu înseamnă că există şi o disponibilitate şi o motivaţie adecvată pentru acţiune, iar acesta este un caz des întâlnit când e vorba de „insuficienţe”, respectiv trebuinţe latente, din domeniul culturii şi artei Chiar şi când există conştiinţa unei necesităţi culturale nesatisfăcute, aceasta nu înseamnă deocamdată că persoana ştie în ce mod va putea întradevăr să-şi împlinească necesităţile şi interesele În felul acesta, nevoia de frumos este satisfăcută în zilele noastre de produse kitsch, iar nevoia de trăire estetică - de creaţii „artistice” diverse - de la „opere” de tipul filmelor americane comerciale la romanele erotice Se pare că însuşi termenul - interes - este mai adecvat în analizarea trebuinţelor culturale decât însăşi teoria necesităţii, astfel că, în acest moment, este mai folosit termenul de „interes cultural” decât termenul de „necesitate culturală” Preocupările au un rol esenţial în dezvoltarea necesităţilor culturale, a comportamentului creativ (Sesic Dragicevic, Stojkovic 2002:15-20) Teoria personalităţii pleacă de la nevoia omului de autoactualizare şi este deosebit de importantă pentru managementul manifestărilor culturale, întrucât, în mod evident atrage atenţia asupra diversităţii cuprinderii acestei nevoi Sigur este că fiecare om va dori în mod aparte să se autoactualizeze, unii prin activitate ştiinţifică, alţii prin cea artistică, unii prin creşterea copiilor, alţii prin preocupări altruiste, etc Acest lucru depinde de nivelul cultural, poziţia socială, educaţia familială, în general de propriul sistem de valori pe care individul îl acceptă maturizându-se într-o anumită cultură pe de o parte, iar pe de altă parte, de caracteristicile individual psihologice şi capacităţile personalităţii proprii Personalitatea încearcă să se afirme şi să se împlinească, înainte de toate, prin satisfacerea trebuinţelor personale şi a intereselor caracteristice doar propriului eu Este important de reţinut şi faptul că interesele sunt un factor important de coeziune a grupurilor sociale, plecând de la public, prin intermediul grupurilor care sunt active în timpul liber, până la micile grupuri nonconformiste Pe de altă parte, programele culturale, manifestările, festivalurile, repertoriul etc se bazează pe interese şi necesităţi cercetate sau presupuse (mai ales acolo unde programele culturale trebuie să realizeze venit şi depind direct de interesul publicului) Cercetarea şi cunoaşterea necesităţilor culturale este unul din obiectivele de bază ale managerului cultural, mai ales pentru a putea determina validitatea programelor şi activităţilor culturale, dar şi pentru a putea să planifice dezvoltarea culturală; să stimulze dezvoltarea noilor necesităţi culturale sau să lărgească cercul persoanelor ce vor fi sensibile la aspiraţii de natură culturală 45 Doina Coleff Management cultural în cea de-a doua jumătate a secolului al XX -lea Prin necesităţi culturale înţelegem acele aspiraţii prin intermediul cărora omul îşi dezvoltă personalitatea, devenind activ, productiv, creator de valori materiale şi spirituale, bucurându -se şi integrându-le pe cele vechi, împărtăşindu-le cu alţii O posibilă tipologie a necesităţilor culturale poate fi: nevoia de exprimare verbală de comunicare, nevoia de cunoaştere lărgirea cercului, necesităţi estetice din viaţa de zi cu zi, necesităţi estetice-artistice (necesităţi de trăire estetică, necesităţi de creaţie) Câteodată apar abia câteva necesităţi primare, în măsura în care ele asigură viaţa normală a individului, după care stagnează sau se sting, pentru ca niciodată să nu se dezvolte în veritabile necesităţi şi interese Aceasta înseamnă că personalitatea nu a generat la timp, în perioada de început, deprinderi culturale De cele mai multe ori oamenii se vor împrietenii şi asocia, se vor bucura împreună, ţinând cont tocmai de diversitatea şi intensitatea necesităţilor şi intereselor culturale exprimate prin cele mai diverse activităţi (Cosmovici 1996:26, 157) Din aceste motive managementul cultural acordă o atenţie specială creării condiţiilor pentru dezvoltarea necesităţilor culturale şi a deprinderilor culturale, încă din fragedă copilărie Cum trebuinţele culturale se dezvoltă de la naştere până la sfârşitul vieţii, şi pot lua fiinţă dacă există relaţii favorabile în familie şi societate, încă înainte de frecventarea şcolii, se vor concepe anumite programe de activitate dedicate copiilor preşcolari, adolescenţilor, studenţilor, tinerilor din mediul urban şi rural, generaţiei de mijloc şi „vârstei a treia”, pensionarilor şi persoanelor având peste şaizeci de ani Un accent aparte se pune tocmai pe programe pentru copii şi tineret pentru că aceştia parcurg perioade ale vieţii când necesităţile şi interesele de orice fel sporesc şi începe formarea personalităţii Calitatea şi intensitatea necesităţilor culturale se poate constata înainte de toate, în posibilităţile de exprimare şi comunicare simbolică Arta este prin definiţie o trăire a simţurilor, dar nu toată lumea are predispoziţii egale pentru dezvoltarea simţurilor, pentru extinderea relaţiei de sensibilitate faţă de conţinuturi artistice, mai ales faţă de cele cu o înaltă valoare simbolică Aceste posibilităţi sunt parţial înnăscute (auzul, talent pentru percepţia vizuală, exprimarea verbală etc ), dar în cea mai mare măsură ele depind de cunoaşterea şi educaţia familială, preşcolară şi şcolară (Cosmovici 1996: 178,206) Cercetările arată că necesităţi culturale superioare relevă doar o mică parte a oligarhiei politico-economice Necesităţile culturale superioare sunt cele mai pronunţate la intelectuali, independent de veniturile lor sau de locul ocupat în sfera deciziilor politice iar artiştii s-au născut aproape în egală măsură în toate păturile sociale (ei fiind copiii ţăranilor, funcţionarilor, comercianţilor, meseriaşilor, ofiţerilor, birocraţilor politici şi ai patronilor marilor întreprinderi sau ai afaceriştilor) 46 Revista de Administraţie Publică şi Politici Sociale Tocmai acest lucru demonstrează că un mare talent se stinge greu, indiferent de condiţiile în care creşte şi trăieşte Pe de altă parte, faptul că publicul artiştilor provine, înainte de toate, din pături foarte exacte, exclusiv culte şi privilegiate, ne arată că necesităţile culturale la majoritatea oamenilor, totuşi, depind de posibilităţi latente şi că se pot dezvolta în condiţii veritabile şi cu susţinere adecvată Modul de dezvoltare a nevoilor culturale Procesul de dezvoltare şi adoptare a culturii poate fi atât spontan cât şi organizat Adoptarea spontană este extrem de dinamică în familie (educaţia familială), în comunitatea locală şi în grupul persoanelor cu acelaşi nivel În schimb, în toate culturile mai avansate s-a constatat că societatea trebuie să stabilească forme instituţionale aparte, în interiorul cărora se vor desfăşura mai intens procesele de dezvoltare şi adoptare a culturii Şcolile au fost primele instituţii ce au asimilat valorile culturale acceptate într-un anumit mediu Pe parcurs au apărut şi alte instituţii, mai întâi cele în care se vor păstra bunurile culturale (bibliotecile, muzeele, arhivele et ), apoi cele cu caracter publicitar, de popularizare, cum sunt galeriile, teatrele, sălile de concerte Rezultatul numeroaselor cercetări ale necesităţilor culturale arată că interesul individului faţă de anumite forme ale expresiei artistice, calitatea trăirilor sale artistice, în general atitudinea faţă de lume şi cultură, în bună parte, sunt determinate de viaţa culturală a familiei în care a crescut şi de aspiraţiile sale culturale Este vizibil acest fapt, mai ales câ nd se analizează deprinderile culturale: mersul la concerte, la teatru, la expoziţii Cu cât viaţa culturală a familiei este mai intensă, cu atât influenţa altor factori este mai puţin importantă şi viceversa (Sesic Dragicevic, Stojkovic 2002: 24-26) Societatea contemporană, a specializărilor profesionale înguste, a făcut ca la procesul de difuzare a culturii oamenii să participe inegal De o parte se situează creatorii de mesaje (managerii, redactorii, organizatorii, ziariştii etc ) iar de partea cealaltă, publicul de cultură - mai restrâns - care participă la procesul de receptare şi apreciere şi publicul mai larg care, de cele mai multe ori primeşte mesajele în mod pasiv Discuţiile, audierea muzicii în grup, recomandarea cărţii din partea unui prieten, comentarea unui spectacol de teatru, a unui program TV etc reprezintă forme deosebit de importante ale comunicării şi difuzării culturale 47 Doina Coleff Management cultural în cea de-a doua jumătate a secolului al XX -lea Managementul cultural trebuie nu doar să acţioneze pentru dezvoltarea necesităţilor culturale, ci să creeze condiţii pentru satisfacerea celor care există deja Ar fi astfel necesară cunoaşterea obstacolelor care împiedică satisfacerea necesităţilor culturale existente: inexistenţa programelor culturale adecvate, depărtarea în spaţiu de astfel de instituţii, situaţia financiară precară a indivizilor şi a familiei, precum şi lipsa timpului liber CONCLUZII Creându-se baza unei politici culturale şi a acţiunii pe astfel de premise, s-au dezvoltat conceptele democratizării şi ale descentralizării culturale Totuşi, dintre toate impedimentele obiective, de departe cele mai importante sunt obstacolele de natură psihologică Dacă pe parcursul formării personalităţii nu se intervine prin stimularea sensibilităţii artistice şi estetice în familie, cu atât mai mult trebuie să se angajeze instituţiile de cultură dup ă cum şi instituţiile pentru educarea copiilor preşcolari şi şcolari În vederea întreţinerii nevoilor şi intereselor culturale, deosebit de important este mediul de viaţă şi de muncă, adică posibilitatea de a discuta, de a împărtăşi impresii despre emoţia artistică trăită prin vizionare sau lectură De aceea, este evident că rolul şcolii, al mass- media şi al instituţiilor culturale este complementar Şcoala cultivă astfel interese şi sensibilităţi iar mass-media şi instituţiile de cultură, cu ajutorul programelor atractive noi le aprofundează şi le consolidează BIBLIOGRAFIE BARBU N , Momente din istoria teatrului românesc, Editura Eminescu, Bucureşti, 1977 COSMOVICI, Andrei , Psihologie generală, Editura Polirom, Iaşi, 1996 MASOFF, I , Teatrul românesc, Editura Minerva Bucureşti, 1974, vol V, pp 17-182 MAŞEK E , V , Arta de a fi spectator, Editura Merid iane, Bucureşti, 1986 SESIC DRAGICEVIC, Milena, STOJKOVIC, Branimir, Cultura Management mediere marketing, Fundaţia Interart Triade, Timişoara, 2002 x x x - Caiet de sală aniversar secţia română, Teatrul de Nord, Satu Mare, 2004 x x x - Caiet de sală aniversar secţia maghiară, Întreprinderea poligrafică” Crişana” Oradea, Satu Mare, 1977 x x x - Publicaţia „Patria”, Sibiu, 4 mai 1919; 48